# Általános információk:

**Tanterv:** Építőművész Ba

**Tantárgy neve: Belsőépítészet 2.**

**Tantárgy kódja:** EPB025MNMU

**Szemeszter:** 5

**Kreditek száma:** 3

**A heti órák elosztása: 0/3/0** ea/gy/lab

**Értékelés:** félévközi jegy(f)

**Előfeltételek: -**

Tantárgy felelős: Dr. Rácz Tamás, adjunktus

 Iroda: 7624 Magyarország, Pécs, Boszorkány u. 2. É-81

 E-mail: racz.tamas@mik.pte.hu

 Munkahelyi telefon: +36 72 503 650 / 23815

Oktatók: Dr. Rácz Tamás, adjunktus

 Iroda: 7624 Magyarország, Pécs, Boszorkány u. 2. É-81

 E-mail: racz.tamas@mik.pte.hu

 dr. Lovig Dalma, adjunktus

 Iroda: 7624 Magyarország, Pécs, Boszorkány u. 2. É-81

 E-mail: lovig.dalma@mik.pte.hu

 Varjú Kata, doktorandusz

 Iroda: 7624 Magyarország, Pécs, Boszorkány u. 2. B-327

 E-mail: varju.kata@mik.pte.hu

## Tárgyleírás

## A tárgy, a belsőépítészeti szakterületre fókuszál és egészen az építészet műfaji határáig jut el. Ennél a határnál az építészeti design, az ipari designnal találkozik, kezet fognak, majd elválnak egymástól.

## A hallgatók egy adott kis léptékű közfunkciójú építészeti tér belső terének, tereinek arculatát, designját és berendezési tárgyait tervezik meg. A komplexitás, átfogó gondolkodás elsajátítása, valamint az építészet és belsőépítészet szakmai határainak elkülönítése a tantárgy feladata.

## Oktatás célja

## A belsőépítészeti tervezés módszerének, alapelveinek elméleti és gyakorlati elsajátítása. Nagy hangsúlyt fektetve az ergonómiára, a designra, formakultúra fejlesztésére, a csomóponti kialakításokra és a megvalósíthatóságra. A műszaki ábrázolás (rajzi és térbeli) és modellezés technikai fejlesztése és a terv prezentálás gyakorlása

## Tantárgy tartalma

## A szemeszter egy építészeti tér belsőépítészeti szempontból történő feldolgozását foglalja magába. A feladat meghatározását írásos tervezési program képezi, rajzi mellékletek, alaprajzok, metszetek nélkül. A feladat megoldása során az általánosnak mondható folyamat, amely a nagyobb összefüggések felől halad a részletek felé, megfordul, a részletekből indulva a nagyobb összefüggések felé tart. A feladat a belsőépítészeti tervezés komplexitását hangsúlyozza, rávilágít arra, hogy a belsőépítészeti terv kvalitása nem egymás mellé rendezett értékek halmaza, hanem egymásra épülő értékek összefüggésrendszerében, áthatásában rejlik. A szemeszter folyamán a hallgatók elsajátítják a belsőépítészeti ábrázolás, szabadkézi, kézi szerkesztéses és számítógépes alapjait, technikáját. A terveken felül különböző léptékű munka és végleges makettek készülnek.A feladatok, követelmények kiadása a tematika szerint történik. A tantárgyhoz kapcsolódó információk az MS TEAMS felületen lesznek elérhetőek.

## Számonkérési és értékelési rendszere

*A tantárgy felvételével, követelményrendszerével, teljesítésével, a hallgató szorgalmi-, vizsga- és záróvizsga időszak kötelező teendőivel kapcsolatban minden esetben a Pécsi Tudományegyetem érvényben lévő Szervezeti és Működési Szabályzatának 5. számú melléklete, a Pécsi Tudomány egyetem* ***Tanulmányi és Vizsgaszabályzata (TVSZ)*** *az irányadó.*

**Jelenléti és részvételi követelmények**

A PTE TVSz 45.§ (2) és 9. számú melléklet 3§ szabályozása szerint a hallgató számára az adott tárgyból érdemjegy, illetve minősítés szerzése csak abban az esetben tagadható meg hiányzás miatt, ha nappali tagozaton egy tantárgy esetén a tantárgyi tematikában előirányzott foglalkozások több mint 30%-áról hiányzott.

A jelenlét ellenőrzésének módja: jelenléti ív.

**Számonkérések**

**Félévközi ellenőrzések, teljesítményértékelések és részarányuk a minősítésben**

|  |  |  |
| --- | --- | --- |
| **Típus** | **Értékelés** | **Részarány a minősítésben** |
| **1. ciklus** | **max 30 pont** | **30 %** |
| *Inspirációs példák, tanulmány* | *Max 5 pont* | *5%* |
| *Koncepcióterv tartalma* | *15 pont* | *15 %* |
| *Prezentációs eszközök* | *10 pont* | *10 %* |
| **2. ciklus** | **max 60 pont** | **60 %** |
| *Belsőépítészeti terv tartalma* | *max 30 pont* | *30%* |
| *Makett* | *max 20 pont* | *20%* |
| *Prezentációs eszközök* | *max 10 pont* | *10%* |
| **Órai aktivitás** | **max 10 pont** | **10%** |
| **Összesen** | **Max 100 pont** | **100 %** |

**Pótlási lehetőségek módja, típusa** (PTE TVSz 47§(4))

Az 1. beadáson valamilyen okból be nem mutatott/adott munka a hiányzás igazolása mellett az 1. beadást követő első órarendi alkalommal pótlandó! A nem elfogadott prezentáció(k) a vizsgaidőszak első két hetében egy alkalommal a tantárgyfelelős által kihirdetett helyen és időpontban javíthatók a TVSZ szerint.

*13. hét – aláírás megszerzése (I/N):*

-akinek hiányzása eléri a 30 %-ot (bármely okból, igazoltan vagy anélkül), nem teljesítette a félévet, pótlásra javításra nem jogosult

-ha 2 db GO, akkor I, tehát aláírás, majd osztályzás (1,2,3,4,5)

-ha van NO-GO, akkor N, tehát aláírás megtagadva és javítás, pótlás a vizsgaidőszak első két hetében.

V1 (14.hét) - aláírás megszerzése (I/N):

-ha GO, akkor I, tehát aláírás, majd osztályzás.

-ha NO-GO, akkor N, tehát nem teljesítette a tantárgyat, a tantárgyat egy következő szemeszterben újra fel kell venni.

-félévközi jegy (1,2,3,4,5)

-ha a jegy 1, a tantárgy nem teljesült, a tantárgyat egy következő szemeszterben újra fel kell venni.

**Az aláírás megszerzésének feltétele**

Az aláírás megadásával az oktató igazolja, hogy a hallgató eleget tett a félévközi kötelezettségeinek:

-látogatta az órákat (tanmenet/tematika ütemezése szerint készült az órákra)

-eleget tett/ráutaló magatartást tanúsított a tantárgy teljesítésére, javításra, pótlásra

-eleget tett a formai/tartalmi követelményeknek (minden munkarésze elkészült, és/vagy javította pótolta)

Ezek teljesülésekor az aláírás megadásra kerül, a félévközi jegyes tárgynál osztályzásra kerül.

Az aláírás megadása csak a fentieket igazolja, a szakmai tartalom értékelése az **5 fokozatú (1,2,3,4,5)** osztályzással történik.

**Az érdemjegy kialakításának módja %-os bontásban**

Az összesített teljesítmény alapján az alábbi szerint.

|  |  |  |  |  |  |
| --- | --- | --- | --- | --- | --- |
| Érdemjegy: | 5 | 4 | 3 | 2 | 1 |
|  | A, jeles | B, jó | C, közepes | D, elégséges | F, elégtelen |
| Teljesítmény %-os: | 85%-100% | 70%-84% | 55%-69% | 40%-55% | 0-39% |

## Irodalom

Kötelező irodalom és elérhetősége

1. Kaesz Gyula, Ismerjük meg a bútorstílusokat
2. Modern Interior Design. Prága 2008. Loft Publications
3. Judith Miller, Stílus és forma – Az iparművészet képes enciklopédiája. 2007. Geopen Kiadó
4. Barcza Dániel, Csanák Edit, Fülöp József, Hegyi Ibolya, KallóAngéla, Kondor Edit, Magyari Márton, Nagy Péter, Szentirmai Zsuzsanna, Szilágyi Klára, Takács Nóra, Tatár Péter, Térformálás tárgyformálás 1. Budapest 2007. Hungarian Edition Terc Kft.
5. Barcza Dániel, Csanák Edit, Fülöp József, Hegyi Ibolya, KallóAngéla, Kondor Edit, Magyari Márton, Nagy Péter, Szentirmai Zsuzsanna, Szilágyi Klára, Takács Nóra, Tatár Péter, Térformálás tárgyformálás 2. Budapest 2007. Hungarian Edition Terc Kft.
6. Barcza Dániel, Csanák Edit, Fülöp József, Hegyi Ibolya, KallóAngéla, Kondor Edit, Magyari Márton, Nagy Péter, Szentirmai Zsuzsanna, Szilágyi Klára, Takács Nóra, Tatár Péter, Térformálás tárgyformálás 3. Budapest 2007. Hungarian Edition Terc Kft.
7. Alexander von Vegesack, Thonet – Hajlítottfa- és csővázas bútorok. Budapest 2009, Cser Kiadó
8. Rostás Péter Bútorművészet Magyarországon 1800 -1850. Budapest 2012 Budapesti Történeti Múzeum
9. Slézia József, Kortárs magyar formatervezés 2000-2013. Budapest 2014. Designtrend Kiadói és Szolgáltató Kft.
10. Timothy Samara, A grafikai tervezés kézikönyve – Elemek, összefüggések és szabályok. Budapest 2015. Scolar Kiadó
11. Alice Twemlow: Mire jó a grafikai tervezés?. Budapest 2008. Scolar Kiadó
12. Hazai folyóiratok : Új Magyar Építőművészet; Átrium, Oktogon, Alaprajz., Metszet
13. PEVSNER, Nikolaus: A History of Building Types. Princeton, Princeton University Press, 1976

## Oktatási módszer

A tantárgy folyamatos kommunikáción alapszik az oktatók és a hallgatók között.

Módszer:

1. folyamatos konzultáció órarendi időben a részletes tantárgyi programban meghirdetett tanmenet szerint

2. önálló munka órarendi időben a részletes tantárgyi programban meghirdetett féléves tanmenet szerint

3. önálló otthoni munka

4. önálló kutatás, adatgyűjtés, elemzés

5. önálló konzultáció a tárgy oktatóitól független szakemberek bevonásával

**Metodika és szempontrendszer:**

# A hallgatók problémafeldolgozási módszere a valóságos tervezési folyamatot modellezi (komplex probléma szemlélet = funkció-szerkezet-forma párhuzamos vizsgálata), ugyanakkor leképezi az egyetemi szintű oktatás akadémiai jellegét is (kutató-elemző munka).

# Cél a csapatmunka erősítése, az ebben rejlő előnyök (több szem többet lát) kiaknázása, különös tekintettel arra, hogy az egyén felelőssége (saját terv kell, hogy készüljön) ne változzon csapat-felelősségé. A csapatmunka tehát a ciklus „1” -„2” fázisok esetében az önálló munka közös megvitatását jelenti.

# Részletes tantárgyi program és követelmények

**Feladatok és követelményrendszerük**

A féléves tervezési feladatok feldolgozása során a következő két fázison kell végig menniük a hallgatóknak a

konzulensekkel együtt:

Tervezési feladat egy közfunkció megtervezése:

A hallgatóknak a félév során a PTE MIK Boszorkány u-i torntarrmi szárnyát kell újraértelmezni, belsőépítészetileg feldolgozni.

A félév kezdetén a tér részletes vizsgálata során fel kell tárni a jelenlegi térhasználati rendszert, illetve funkciókat és azok alapján – tekintettel az új funkciókra – kell a teljes teret átgondolni, újraalkotni.

Az akcióterület alaprajza a kurzus Teams felületén lesz elérhető, azonban a vertikális kiterjedést a hallgatóknak egyénileg kell felmérni, majd digitális 3D modelljét megalkotni, ami a feladat tervezési részéhez elengedhetetlen.

A hallgatók a félév első felében, a tér felmérésén, a problémák összegyűjtésén és az új koncepció kidolgozásán 3 fős csoportokban dolgoznak.

Ebben a csoportos szakaszban meg kell határozni az egyes téregységek használatát (funkcióját), a közlekedési rendszereket, stb, valamint egy anyag és színkoncepciót (adott esetben már konkrét anyagok, burkolatok, használt színkódok) feltüntetésével.

Az első ciklus részeként a csoportoknak egy inspirációs tanulmányt is kell készíteni, amely legalább 5 releváns példát vonultat fel, amely az új koncepció során ötletet, irányt mutatott. Az tanulmány részben képi anyagból, részben pedig az elemzésekből, választási indoklásokból kell, hogy álljon.

A félév második felében a hallgatók önállóan dolgoznak. Minden csapat tervéből 3 zóna lesz kiválasztva, amellyel az egyes csoporttagoknak foglalkozni kell, azok részletes terveit a félév végén bemutatni szükséges. Ezek a részletes tervek a koncepciótervből indulnak ki, arra épülnek. Alapszintű kommunikációnak viszont meg kell maradni a korábbi csapattagok között, hiszen a végén egyben prezentálnak, az egyes térrészek között a koncepció szerinti összhangnak meg kell maradni.

**1. ciklus feladat formai és alaki minimum követelményei:**

Beadandó:

\_ *Előtanulmány* A4-as füzetben digitálisan

\_ A belső térre készített *vázlattervek*, a kísérleti tervezés koncepcionális feldolgozása A/4-as füzetben:

Minimum tartalom:

* vizsgálati szempontokat, kiindulási pontokat bemutató ábrasorok, tervrajzok
* koncepciókat bemutató ábrasorok, tervrajzok
* tömegvázlatok
* kísérleti témamodellek választható léptékben
* moodboardok
* leírás formaképzésre, anyaghasználatra vonatkozóan
* ergonómiai és anyagtani analízisek szükséges számban
* alaprajz m 1:50, m 1:100
* metszetek / falnézetek m 1:50, m 1:100
* látványtervek min: 3 db

**2. ciklus**

Végleges féléves terv

A bizottság külön értékeli a beadott munkánál:

a.) A koncepció terv minőségét és helyességét.

b.) A prezentáció feldolgozottságát, külalakját, és grafikai minőségét.

**2. ciklus feladat formai és alaki minimum követelményei:**

Féléves tervezési feladatot bemutató füzet – digitálisan

Minimum tartalom:

* vizsgálati szempontokat, kiindulási pontokat bemutató ábrasorok, tervrajzok, koncepciókat bemutató ábrasorok, tervrajzok(javított, vagy jóváhagyott az 1.ciklus alapján)
* tömegvázlatok
* leírás formaképzésre, anyaghasználatra vonatkozóan
* ergonómiai és anyagtani analízisek szükséges számban
* alaprajz m 1:50, 1:20
* bútorozási terv m 1:50, 1:20
* burkolati terv m1:50, 1:20
* álmennyezeti terv m 1:50, 1:20(amennyiben releváns)
* gépészeti berendezések m 1:50, 1:20 (amennyiben releváns)
* világítási koncepció
* metszetek/ falnézetek m 1:50, 1:20
* egyedi bútorterv m 1:10
* tömegvázlatok min: 3 db
* papírmodell 1:20 vagy az oktatók által meghatározott léptékben

A rajzok szerkesztett, léptéknek megfelelő műszaki tartalommal, igényességgel készülnek, jellemzően grafit, tus, toll, aquarell színes, filc felhasználásával. Skiccpauszra készülő rajzok esetén a pausz mindkét oldala használható.

Számítógépes feldolgozás is lehetséges, a megfelelő grafikai minőség esetén.

Minden leadás digitálisan a MS Teams felületen valósul meg

A hallgatók a 2 leadáson (és a javításain) a kihirdetett szempontrendszer teljesítésével és az órák látogatásával szerzi meg a jogot az aláírásra, a tartalmi szakmai bírálatra, tehát érdemjegy szerzésére. A kritériumok meglétét regisztráljuk.

Az a hallgató, melynek a kritériumok közül bármelyik is hiányzik a javítási lehetőségek után is, annak féléve nem teljesítettnek minősül, a tárgy aláírása megtagadásra kerül, a tárgyat egy későbbi szemeszterben újra fel kell vennie.

## Program heti bontásban

|  |
| --- |
| Előadás  |
| Okta-tási hét | **Téma** | **Kötelező irodalom hivatkozás, oldalszám (-tól-ig)** | **Teljesítendő feladat(beadandó, zárthelyi, stb.)** | **Teljesítés ideje, határideje** |
| 1. | Tájékoztató, feladatkiadás, helyszín megtekintése. |  |  |  |
| 2. | Konzultáció – előtanulmány, helyszínanalízis, koncepció |  |  |  |
| 3. | Konzultáció – előtanulmány, helyszínanalízis, koncepció |  |  |  |
| 4. | Konzultáció –koncepcióelőtanulmány beadása |  | előtanulmány beadása | szeptember 29.feltöltés digitálisan MS Teams felületre legkésőbb 7:30-ig. |
| 5. | Konzultáció –koncepció, vázlatterv  |  |  |  |
| 6. | Konzultáció –koncepció, vázlatterv |  |  |  |
| 7. | koncepcióterv beadása |  | koncepcióterv beadásaaz 1. ciklus vége | október 20.feltöltés digitálisan MS Teams felületre legkésőbb 7:30-ig. |
| 8. | Konzultáció – tervkidolgozás – alaprajzok, falnézetek |  |  |  |
| 9. | Konzultáció – tervkidolgozás - alaprajzok, falnézetek |  |  |  |
| 10. | Konzultáció – tervkidolgozás – falnézetek, részletrajzok |  |  |  |
| 11. | Konzultáció – tervkidolgozás – falnézetek, részletrajzok, makett |  |  |  |
| 12. | Konzultáció – tervkidolgozás részletrajzok, makett |  |  |  |
| 13. |  féléves terv beadása |  | féléves terv beadásaa 2. ciklus vége | december 1.feltöltés digitálisan MS Teams felületre legkésőbb 7:30-ig. |
| 14. | Javítás, pótlás |  |  |  |

 Dr. Rácz Tamás

 tantárgyfelelős

Pécs, 2023.08.30.